Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: 48/2001. (XII. 29.) OM rendelet 2. § (3) bekezdésén. a jogorvoslati jog a közigazgatási hatósági eljárás és szolgáltatás általános szabályairól szóló 2004. évi CXL. törvény
Paragraph Index: 2236

2. Az OÉT megvitatta a korkedvezmény-biztosítási járulék megfizetése alóli mentesítésrõl szóló törvényjavaslat- és kormányrendelet-tervezeteket. Az elõterjesztõ kormányzati oldal kiemelte, hogy a véleményezésre átadott jogszabálytervezetek a korkedvezményes nyugdíjrendszerrel összefüggõ egyes feladatokat, a foglalkoztatóknak a korkedvezmény-biztosítási járulék megfizetése alóli mentesítés, a korkedvezmény rendszerébõl történõ kikerülés feltételeit és eljárásrendjét szabályozza. A munkavállalói oldal a tervezeteket elutasította, tiltakozott az azokban foglaltak ellen. Felhívta a figyelmet arra, hogy a rövid határidõvel tervezett parlamenti döntés és bevezetés különösen sok veszélyt hordoz az érintett munkavállalói körre nézve. Az elõterjesztésben foglaltakhoz kötõdõen az oldal a következõ kérdésekben elengedhetetlennek tartja a korrekciót: – Feltétlenül szükséges a javaslat szakmai részének kiegészítése. Korrekt kritériumrendszerre van szükség, és elengedhetetlen, hogy a szabályozás tartalmazzon listát a munkakörök felülvizsgálta alapján. A listában helyet kell kapniuk a több mûszakban dolgozó munkavállalóknak is, és a lista összeállításakor rendezni szükséges többek között a típusfüggõség stb. kérdéseit. – A korkedvezményes kör szabályozása nem korlátozódhat a kikerülési kritériumok megfogalmazására, ezzel egy idõben meg kell határozni a bekerülési feltételeket is. – Szükséges a rendes, másodfokon eljáró jogorvoslati lépcsõ beiktatása az eljárás menetébe. – A jogi szabályozásnak ki kell terjednie a szakszervezeti jogosítványokra is. Ennek keretében a szakszervezetek nem kerülhetnek ügyfélstátusba, esetleges észrevételeket pedig változtatás nélkül, kötelezõen indokolt csatolni az ügyek irataihoz. – Az oldal javasolta a mentesítés kategóriáját negatív felhangot nem hordozó kifejezéssel helyettesíteni. A munkáltatói oldal az észrevételei és javaslatai megfogalmazása mellett, az elõterjesztést támogatta.

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes